wickkiey/tamil-wikipedia-markdown huggingface dataset:
# குலிகோவோ யுத்தம்


**குலிக்கோவோ போர்** (*Battle of Kulikovo*) அல்லது **மமயேவோ படுகொலைகள்** என்பது மமை தலைமையிலான தங்க நாடோடிக் கூட்டத்தின் இராணுவத்திற்கும், மாஸ்கோவின் திமீத்ரி தன்சுக்கோய் தலைமையிலான பல்வேறு உருசிய சமத்தானங்களின் கூட்டமைப்புக்கும் இடையே நடந்த ஒரு போர் ஆகும். இப்போர் 1380 செப்டம்பர் 8 இல் தொன் ஆற்றுக்கு (தற்போதைய தூலா மாகாணம், உருசியா) அருகில் இருந்த குலிக்கோவோ என்ற இடத்தில் நடைபெற்றது. இந்தப் போரில் திமீத்ரி வெற்றி பெற்றார். இந்த வெற்றிக்குப் பிறகு அவர் *தான்சுகோய்,* 'தொன் ஆற்றினுடைய' என்று அறியப்பட்டார்.  

ருஸ் மீதான மங்கோலிய ஆதிக்கத்தை இந்த வெற்றியானது நீக்கவில்லை என்றபோதும் பல உருசிய வரலாற்று ஆசிரியர்கள் மங்கோலிய செல்வாக்கு குறையத் தொடங்கி மாஸ்கோவின் சக்தி அதிகரிக்க தொடங்கிய ஒரு திருப்புமுனையாக இந்த யுத்தத்தை கருதுகின்றனர். இந்த யுத்தத்தின் இறுதியாக மாஸ்கோ சுதந்திரமடைந்து நவீன உருசிய அரசு உருவாக்கப்பட்டது.  

### தொடர்புடைய போர்கள்
- மங்கோலியர்களின் கீவ ருஸ் மீதான படையெடுப்பு
# உக்ரா ஆற்றில் பெரிய நிலைப்பாடு


**உக்ரா ஆற்றில் பெரிய நிலைப்பாடு** என்பது பெரிய நாடோடிக் கூட்டத்தின் அகமத் கானின் படைகள் மற்றும் மஸ்கோவியின் பெரிய இளவரசரான மூன்றாம் இவானின் படைகளுக்கும் இடையில் உக்ரா ஆற்றின் கரையில் 1480 ஆம் ஆண்டு ஏற்பட்ட ஒரு நிலைப்பாடு ஆகும். தாதர்கள் சண்டையிடாமல் திரும்பிச் சென்றதன் காரணமாக இது முடிவுக்கு வந்தது. உருசிய வரலாற்றில் மாஸ்கோ மீதான தாதர்/மங்கோலிய ஆட்சியின் முடிவாக இது பார்க்கப்படுகிறது.  

## முடிவு
ஜனவரி 6 1481 ஆம் ஆண்டு சிபிர் கானரசின் ஓர் இளவரசனான இபக் கான் தலைமையிலான நோகை படையினருடன் ஏற்பட்ட மோதலில் அகமத் கான் கொல்லப்பட்டார். 1502 ஆம் ஆண்டு ஓர் அமைப்பாக இருந்த பெரிய நாடோடிக் கூட்டத்தை கிரிமியா அழித்தது. உருசியா மற்றும் கிரிமியாவுக்கு இடையில் இருந்த நாடு விலக்கப்பட்டது. இதன் காரணமாக தொடர்ச்சியான உருசிய-கிரிமிய போர்கள் 1784 ஆம் ஆண்டு வரை நடைபெற்றன.  

உருசியாவின் தேசிய வரலாற்றில் உக்ரா நிலைப்பாடானது உருசியா மீதான தாதர் நுகத்தடியின் முடிவாக கருதப்படுகிறது. நவீன வரலாற்று ஆசிரியர்கள் இந்நிகழ்வின் முக்கியத்துவத்தை சந்தேகிக்கின்றனர். உருசியாவின் படிப்படியான விரிவாக்கம் மற்றும் மங்கோலியப் பேரரசின் படிப்படியான வீழ்ச்சியில் ஒரு முக்கியமான பகுதியாக இந்நிகழ்வை காண்கின்றனர்.  

உருசிய-கிரிமிய கூட்டணியின் மிக முக்கியமான முடிவானது லித்துவேனியா மீதான இதன் தாக்கம் ஆகும். 1480-1515 ஆகிய காலகட்டத்தில் மஸ்கோவி (உருசியா) அதன் தொட்டிலான ஓகா-வோல்கா பகுதியிலிருந்து மேற்கே ஸ்மோலென்ஸ்க், தென்மேற்கே உக்ரா மற்றும் நோவ்கோரோட் ஹலோ-செவெர்ஸ்கி வரை விரிவடைந்தது.
# தோக்தமிசு-தைமூர் போர்


**தோக்தமிசு-தைமூர் போர்** என்பது 1386 ஆம் ஆண்டு முதல் 1395 ஆம் ஆண்டுவரை தங்க நாடோடிக் கூட்டத்தின் கானாகிய தோக்தமிசு மற்றும் தைமூரிய பேரரசை தோற்றுவித்த போர் பிரபு மற்றும் படையெடுப்பாளரான தைமூர் ஆகிய இருவருக்கும் இடையே நடைபெற்ற போர் ஆகும். இப்போர் காக்கேசிய மலைகள், துருக்கிஸ்தான் மற்றும் கிழக்கு ஐரோப்பாவின் பகுதிகளில் நடைபெற்றது. ஆரம்பகால உருசிய சமஸ்தானங்களின் மீதான மங்கோலிய சக்தி வீழ்ச்சி அடைவதில், இரு மங்கோலிய ஆட்சியாளர்களுக்கு இடையே நடைபெற்ற இந்த யுத்தமானது முக்கியப் பங்கு வகித்தது,  

## விளைவுகள்
தெரெக் ஆற்று யுத்தத்தில் மோசமான தோல்வியை சந்தித்த தோக்தமிசு பதவியிலிருந்து விலக்கப்பட்டார். எடிகு பதவிக்கு வந்தார். உக்ரைனிய புல்வெளிக்கு தோக்தமிசு தப்பியோடினார். லித்துவேனியாவின் பெரிய டியூக்கான வைடவுடசிடம் உதவி கோரினார். 1399 ஆம் ஆண்டு இருவரின் இணைந்த படைகளை போர்க்களத்தில் தைமூரின் 2 தளபதிகளான கான் தெமுர் குத்லுக் மற்றும் எடிகு ஆகியோர் நொறுக்கி வெற்றி பெற்றனர். 1406 ஆம் ஆண்டின் போது எடிகுவின் ஆட்களால் சைபீரியாவில் தோக்தமிசு கொல்லப்பட்டார். பதிலுக்கு 13 வருடங்களுக்குப் பிறகு தோக்தமிசின் மகன்களில் ஒருவர் எடிகுவை கொன்றார். தங்க நாடோடிக் கூட்டமானது இந்தப் போரில் இருந்து மீளவில்லை. பதினைந்தாம் நூற்றாண்டின் நடுப்பகுதியில் அது சிறிய கானரசுகளாக சிதறுண்டது. அக்கானரசுகள்: கசன் கானரசு, நோகை நாடோடிக் கூட்டம், காசிம் கானரசு, கிரிமிய கானரசு மற்றும் அஸ்ட்ரகான் கானரசு. இவ்வாறாக உருசியாவில் இருந்த தாதர்-மங்கோலிய சக்தியானது பலவீனப்படுத்தப்பட்டது. குருதி தேய்ந்த மங்கோலிய படையெடுப்பை நினைவுபடுத்தும் சொற்களான உருசியா மீதான 'தாதர் நுகத்தடி' ஆனது உக்ரா ஆற்றில் பெரிய நிலைப்பாடு மூலம் தீர்க்கமாக அதிர வைக்கப்பட்டது. தங்க நாடோடிக் கூட்டத்தின் எஞ்சியவை 1502 ஆம் ஆண்டு கிரிமிய கானரசால் அழிக்கப்பட்டன. தங்க நாடோடிக் கூட்டம் வீழ்ந்த பிறகு தோன்றிய கானரசுகள் 1550கள் முதல் ஆரம்பகால 17ஆம் நூற்றாண்டு வரை மஸ்கோவிய உருசியாவால் அதனுடன் இணைத்துக் கொள்ளப்பட்டன. உதுமானியப் பாதுகாப்பின் கீழ் 1783 ஆம் ஆண்டுவரை விரும்பிய கிரிமிய கானரசானது எஞ்சியிருந்தது. கசக் கானரசானது பத்தொன்பதாம் நூற்றாண்டின் நடுப்பகுதி வரை எஞ்சியிருந்தது. புகாரா கானரசு மற்றும் கிவா ஆகியவையும் பத்தொன்பதாம் நூற்றாண்டின் பிற்பகுதி வரை எஞ்சியிருந்தன.  


## ஆதாரங்கள்
- 
- 
- 
-
# எட்வின் நிதி காங்க்ளின் பதக்கம்

**எட்வின் நிதி காங்க்ளின் பதக்கம்** (*Edwin Grant Conklin Medal*) உயிரியலாளர் எட்வின் காங்க்ளின் நினைவாக 1995ஆம் ஆண்டில் உயிரியலுக்கான மேம்பாட்டுக் குழுமம் சார்பில் நிறுவப்பட்டது. உயிரியலில் வளர்ச்சியில் தனித்துவமான மற்றும் நீடித்த ஆராய்ச்சிகளை மேற்கொண்ட சமூகத்தில் ஒரு உறுப்பினரை அங்கீகரிப்பதற்காக இந்த விருது ஆண்டுதோறும் வழங்கப்படுகிறது. இந்த விருதினைப் பெறுநர், இச்சமுதாய வருடாந்திரக் கூட்டத்தில் ஒரு சொற்பொழிவாற்றுவார். நினைவுத் தகடு ஒன்று இந்த விருதுடன் வழங்கப்படும்.  

## விருது பெற்றவர்கள்
பின்வருபவர்கள் **எட்வின் நிதி காங்க்ளின் பதக்கத்தினை** வென்றுள்ளனர்  

- 1995 - ஜான் பிலிப் டிரின்காஸ் (யேல் பல்கலைக்கழகம்)
- 1996 - ஜான் டபிள்யூ. சாண்டர்ஸ், ஜூனியர் (அல்பானியில் உள்ள நியூயார்க் மாநில பல்கலைக்கழகம்)
- 1997 - எலிசபெத் டி. ஹே (ஹார்வர்ட் மருத்துவப் பள்ளி)
- 1998 - தாமஸ் சி. காஃப்மேன் (இந்தியானா பல்கலைக்கழகம்)
- 1999 - கிளெமென்ட் மார்க்கர்ட் (யேல் பல்கலைக்கழகம்)
- 2000 - சார்லஸ் பி. கிம்மல் (ஒரேகான் பல்கலைக்கழகம்)
- 2001 - ஜான் பி. குர்டன் (கேம்பிரிட்ஜ் பல்கலைக்கழகம்)
- 2002 - கெயில் ஆர். மார்ட்டின் (கலிபோர்னியா பல்கலைக்கழகம், சான் பிரான்சிஸ்கோ)
- 2003 - ஆலன் சி. ஸ்ப்ராட்லிங் (கார்னகி இன்ஸ்டிடியூஷன் ஆஃப் வாஷிங்டன், பால்டிமோர், எம்.டி)
- 2004 - மத்தேயு ஸ்காட் (ஸ்டான்போர்ட் பல்கலைக்கழகம்)
- 2005 - நிக்கோல் மார்தே லு டாரின் (கோலேஜ் டி பிரான்சில் ஹானோரேர் மற்றும் அகாடமி டெஸ் சயின்சஸ் டி எல் இன்ஸ்டிடட் டி பிரான்ஸின் செக்ராடேர் பெர்பெட்டுவேல்)
- 2006 - ட்ரூடி சுப்பாக் (பிரின்ஸ்டன் பல்கலைக்கழகம்)
- 2007 - ஜேனட் ரோசாண்ட் (நோய்வாய்ப்பட்ட குழந்தைகளுக்கான மருத்துவமனை, டொராண்டோ, கனடா)
- 2008 - எலிசபெத் ஜே. ராபர்ட்சன் (ஆக்ஸ்போர்டு பல்கலைக்கழகம், ஐக்கிய இராச்சியம்)
- 2009 - டேவிட் மார்க் கிங்ஸ்லி (ஸ்டான்போர்ட் பல்கலைக்கழகம்)
- 2010 - நோரியுகி சடோஹ் (ஒகினாவா அறிவியல் மற்றும் தொழில்நுட்ப நிறுவனம், ஜப்பான்)
- 2011 - ரூத் லெஹ்மன் (ஸ்கிர்பால் இன்ஸ்டிடியூட் ஆப் பயோமோலிகுலர் மெடிசின், NYU ஸ்கூல் ஆஃப் மெடிசின், ஹோவர்ட் ஹியூஸ் மருத்துவ நிறுவனம்)
- 2012 - கிளிஃபோர்ட் டேபின் (மரபியல் துறை, ஹார்வர்ட் மருத்துவ பள்ளி, பாஸ்டன், எம்.ஏ)
- 2013 - மரியான் ப்ரோன்னர் (கலிபோர்னியா தொழில்நுட்ப நிறுவனம்)
- 2014 - ரிச்சர்ட் ஹார்லேண்ட் (கலிபோர்னியா பல்கலைக்கழகம், பெர்க்லி)
- 2015 - மைக்கேல் எஸ். லெவின் (கலிபோர்னியா பல்கலைக்கழகம், பெர்க்லி / லூயிஸ் சிக்லர் நிறுவனம், பிரின்ஸ்டன்)
- 2016 - கேத்ரின் வி. ஆண்டர்சன் (ஸ்லோன் கேட்டரிங் நிறுவனம்)
- 2017 - பிலிப் எம். சொரியானோ (சினாய் மலையில் உள்ள இகான் ஸ்கூல் ஆஃப் மெடிசின்)
- 2018 - ராப் க்ரூம்லாஃப் (மருத்துவ ஆராய்ச்சிக்கான ஸ்டோவர்ஸ் நிறுவனம்)
- 2019 - எரிக் என். ஓல்சன் (டெக்சாஸ் பல்கலைக்கழக தென்மேற்கு மருத்துவ மையம்)
- 2020 - கிளாட் டெஸ்ப்லான் (நியூயார்க் பல்கலைக்கழகம்)
# ஒர்கான் ஆறு



**ஒர்கான் ஆறு** என்பது மங்கோலியாவில் உள்ள ஒரு ஆறு ஆகும்.  

ஒர்கான் என்பது பழைய துருக்கிய மொழி வார்த்தைகளின் இணைப்பு ஆகும். "ஒர்" என்றால் "நடு" என்றும் "கான்" என்றால் "அரசன்" என்றும் பொருள்.  

இந்த ஆறு கான்காய் மலைகளில் தோன்றுகிறது. ஒர்கான் ஆற்றுக்கு அருகில் உள்ள உலான் சுட்கலன் ஆறானது ஒரு நீர்வீழ்ச்சியை கொண்டுள்ளது. 10 மீட்டர் அகலம் மற்றும் 20 மீட்டர் உயரமுடைய இந்த நீர்வீழ்ச்சி பிரபலமான சுற்றுலா இடமாக உள்ளது.  

இதன் மொத்த நீளம் 1124 கிலோ மீட்டர் ஆகும். மங்கோலியாவில் உள்ள ஆறுகளில் மிக நீண்ட ஆறு இதுதான்.  

இதன் பள்ளத்தாக்கில் இரண்டு பண்டைய சிதிலங்கள் உள்ளன. ஒன்று உய்குர் ராஜ்ஜியத்தின் பண்டைய தலைநகரமான கர் பால்கஸ் மற்றும் மங்கோலியப் பேரரசின் பண்டைய தலைநகரமான கரகோரம்.  

இந்த ஆற்றில் கெண்டை, உக்கோ டெய்மன் மற்றும் கெளிறு ஆகிய மீன் வகைகள் காணப்படுகின்றன.  

ஒர்கான் பள்ளத்தாக்கை ஐக்கிய நாடுகள் கல்வி, அறிவியல், பண்பாட்டு நிறுவனம் உலக பாரம்பரியக் களமாக பட்டியலிட்டுள்ளது  

H. Barthel, *Mongolei-Land zwischen Taiga und Wüste*, Gotha 1990, p.&nbsp;34f
# அவந்திபோரா



**அவந்திபோரா** (*Awantipora*) அல்லது **அவந்திபூர்** அல்லது **அவாந்திபூர்**, காஷ்மீரியில் ஊந்த்பூர் எனவும் அழைக்கப்படும் இது, இந்தியாவின் ஒன்றியப் பிரதேசமான ஜம்மு-காஷ்மீரின் புல்வாமா மாவட்டத்தில் ஜீலம் ஆற்றங்கரையிலுள்ள ஒரு நகரமாகும். இது ஸ்ரீநகர் ஜம்மு தேசிய நெடுஞ்சாலையில் (இப்போது தேசிய நெடுஞ்சாலை 44 என அழைக்கப்படுகிறது) ஸ்ரீநகருக்கு தெற்கிலும், அனந்தநாக்கின் வடக்கிலும் உள்ளது. அவந்திபோராவுக்கு காஷ்மீர் மன்னர் அவந்திவர்மனின் பெயரிடப்பட்டது. மேலும் அவர் கட்டிய 9 ஆம் நூற்றாண்டைச் சேர்ந்த இரண்டு இந்துக் கோவில்களின் இடிபாடுகள் இன்றும் உள்ளன.  

அவந்திபோரா வட்டமானது புல்வாமா மாவட்டத்தின் துணைப்பிரிவாகும். இது காஷ்மீரிலிருந்து 30 கி.மீ. தொலைவில் அமைந்துள்ளது.  

## வரலாறு
உத்பால வம்சத்தின் முதல் மன்னராக இருந்த அவந்திவர்மனால் இந்த நகரம் நிறுவப்பட்டது என்றும் அவன் கி.பி 855 முதல் 883 வரை காஷ்மீரை ஆண்டதாகவும் கூறப்படுகிறது. அவந்திவர்மன் அவந்திபோராவில் விஷ்ணுவுக்கு அர்ப்பணிக்கப்பட்ட "அவந்திசுவாமி கோயில் " என்று அழைக்கப்படும் ஒரு இந்துக் கோவிலைக் கட்டினான். தான் அரசனாவதற்கு முன்பு அவந்திபோராவில் "அவந்தீசுவரர்" என்று அழைக்கப்படும் இரண்டாவது இந்து ஆலயத்தை சிவனுக்கு அர்ப்பணித்தார். இரண்டு கோயில்களும் விசாலமான செவ்வக நடைபாதை முற்றங்களில் கட்டப்பட்டன. அவை பிற்காலத்தில் அழிவைச் சந்தித்தன. 20 ஆம் நூற்றாண்டின் முற்பகுதியில் தொல்லியல் ஆய்வாளர் தயாராம் சகானி என்பவரால் இது கண்டுபிடிக்கப்பட்டது. அவந்திசுவாமி கோயில் 33 ° 55′24 ″ வடக்கிலும் 75 ° 00′46 ″ கிழக்காகவும், அவந்தீசிவரர் கோயில் 33 ° 55′41 ″ வடக்கிலும் 75 ° 00′16 ″ கிழக்கிலும் அமைந்துள்ளது. அவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.  

## புள்ளிவிவரங்கள்
2001 இந்திய மக்கள்தொகை கணக்கெடுப்புப்படி, அவந்திபோராவில் 6,250 என்ற அளவில் மக்கள் தொகை இருந்தது. இதில் ஆண்களில் 54% பேரும் பெண்களில் 46%எனவும் உள்ளனர். 2011 மக்கள் தொகை கணக்கெடுப்பின்படி, அவந்திபோராவின் சராசரி கல்வியறிவு விகிதம் 84.38% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு 91.84% ஆகவும், பெண் கல்வியறிவு 82.55% ஆகவும் 9% மக்கள் தொகையில் 6 வயதுக்குட்பட்டவர்கள்.  

- அவந்திப்பூர் விமானப்படைத் தளம் அவந்திபோராவுக்கு அருகிலுள்ள மலாங்போராவில் புல்வாமாவிற்கு 5 கி.மீ. தொலைவில் அமைந்துள்ளது.

- லர்கிபோரா கிராமத்தில் ஆக்சிஸ் வங்கியின் ஒரு கிளை உள்ளது.
# ரெடி விருது

**ரெடி விருது** (*Redi Award*) என்பது நச்சுயியலில் குறிப்பிடத்தக்கப் பங்களிப்புகளைச் செய்த விஞ்ஞானிகளுக்கு வழங்கப்படும் பன்னாட்டு அறிவியல் விருது ஆகும். இந்த அறிவியல் ஆய்வுகள் நஞ்சு மற்றும் நச்சுப் பொருள் குறித்து அமையலாம். இந்த விருதினை பன்னாட்டு நச்சுயியல் சங்கம் வழங்குகிறது.  

## தோற்றம்
1664இல் ஒரு இத்தாலிய பல்துறையாளர் பிரான்செஸ்கோ ரெடி *எழுதிய ஒஸ்ஸெர்ஸியோனி இன்டர்னோ அலே* வைப்பர் (விரியன் பாம்புகள் பற்றிய அவதானிப்புகள்) நச்சுயியல் ஆராய்ச்சியின் தொடக்கத்தின் ஒரு மைல்கல்லாகக் கருதப்படுகிறது. ரேடி பாம்புக்கடி மற்றும் விரியன் பாம்பின் விடம் குறித்து அறிவியல் அடிப்படையில் தெளிவாய்ப் புரிந்துகொண்ட முதல் அறிவியல் அறிஞர் ஆவார். இவர் விரியன் பாம்பின் விடமானது விசப் பல்லின் வழியாக வருகிறது என்றும், எல்லோரும் நம்பிக்கொண்டிருந்த பித்தப்பையிலிருந்து இல்லை என நிறுவினார். மேலும் விழுங்கும்போது இது விஷமல்ல என்றும் இரத்த ஓட்டத்தில் நுழையும் போது மட்டுமே பாம்பின் விடம் விளைவுகளை ஏற்படுத்துவதாகத் தெரிவித்தார். காயத்திற்கு முன் இறுக்கமான தசைநார் மூலம் இரத்தத்தில் உள்ள விஷ நடவடிக்கையை மெதுவாக்கும் வாய்ப்பை இவர் நிரூபித்தார். இந்த செயல் நச்சுயியலின் அடித்தளமாகக் குறிப்பிடப்படுகிறது. நச்சுயியலின் முன்னோடிகளை கெளரவிக்கும் பொருட்டு நச்சுயியலில் ஆராய்ச்சி விஞ்ஞானிகளை அங்கீகாரம் செய்யும் பொருட்டு பன்னாட்டு நச்சுயியல் சங்கம் 1967இல் ரெடி விருதை நிறுவியது*.*  

## விருதின் தன்மை
நச்சுயியல் துறையில் சிறப்பான பங்களிப்புகளைச் செய்த விஞ்ஞானிகள் அல்லது மருத்துவர்களுக்கு ரெடி விருதுகள் வழங்கப்படுகிறது. ஒவ்வொரு மூன்று வருடங்களுக்கும் ஒரு தடவை நடைபெறும் சங்கத்தின் உலக காங்கிரசின் போது இந்த விருது வழங்கப்படுகிறது. இது நச்சுயியலாளர்களுக்கு சமுதாயத்தால் வழங்கப்படும் மிக உயர்ந்த விருது மதிப்புமிக்க விருதாகும். விருதுக்கான தேர்வு *டாக்ஸிகனின்* (ஆய்விதழ்) ஆசிரியர் (பன்னாட்டு நச்சுயியலின் அதிகாரப்பூர்வ ஆய்விதழ்) தலைமையிலான ரெடி விருதுக் குழுவால் செய்யப்படுகிறது. இதில் முன்னாள் இந்நாள் நிர்வாகக்குழுவினர் கலந்து கொள்வதால் உலக காங்கிரசில் மட்டுமே விருதாளர்கள் பெயர் அறிவிக்கப்படுகிறது. பெறுநர் பின்னர் தனது சொந்த விருப்பத்தில் சொற்பொழிவை ”ரெடி சொற்பொழிவு” வழங்க அழைக்கப்படுகிறார். இந்த விருது, விருது பெற்றவரின் தகுதிகளை விவரிக்கும் மேற்கோள் மற்றும் கூட்டத்தில் கலந்துகொள்வதற்கான நிதி உதவியினை சங்கமே வழங்குகிறது.  

## விருது பெற்றவர்கள்
ஆதாரம்: நச்சுயியல் பற்றிய பன்னாட்டு சங்கம்  
- 1967 - பின்ட்லே ஈ. ரஸ்ஸல் (அமெரிக்கா)

- 1970 - பால் போக்கெட் (பிரான்சு)

- 1974 - ஆண்ட்ரே டி வ்ரீஸ் (தென்னாப்பிரிக்கா)

- 1976 - சென்-யுவான் லீ (தைவான்)

- 1979 - ஹக் அலிஸ்டர் ரீட் (ஐக்கிய இராச்சியம்)

- 1982 - நோபுவோ தமியா (ஜப்பான்)

- 1982 - பிலிப் ரோசன்பெர்க் (அமெரிக்கா)

- 1985 - ஷெர்மன் ஏ மிண்டன் (அமெரிக்கா)

- 1988- பால் ஏ கிறிஸ்டென்சன் (தென்னாப்பிரிக்கா)

- 1991 - எர்ன்ஸ்ட் ஹேபர்மேன் (ஜெர்மனி)

- 1994 - எலாசர் கோச்வா (இசுரேல்)

- 1997 - எவர்ட் கார்ல்சன் (சுவீடன்)

- 2000 - ஆலன் ஹார்வி (ஐக்கிய இராச்சியம்)

- 2000 - ஆண்ட்ரே மெனஸ் (பிரான்சு)

- 2003 - பால்டோமெரோ ஆலிவேரா (அமெரிக்கா)

- 2006 - லூரிவல் போசானி (மெக்சிக்கோ)

- 2009 - சிசரே மாண்டெக்குக்கோ (இத்தாலி)

- 2012 - டேவிட் எ வாரல் (ஐக்கிய இராச்சியம்)

- 2015 - ஜோஸ் மரியா குட்டரெஸ் குட்டரெஸ் (கோஸ்டாரிகா)

- 2017 - மைக்கேல் லாஸ்டுன்ஸ்கி (பிரான்சு)

- 2017 - டீட்ரிச் மெப்ஸ் (ஜெர்மனி)
# அவந்திவர்மன்


**அவந்திவர்மன்** ( *Avantivarman* ) என்பவன் உத்பால வம்சத்தை நிறுவிய ஒரு மன்னன். பொது ஊழி 855 முதல் 883 வரை காஷ்மீரை ஆண்ட இவன் அவந்திசுவாமி கோவிலைக் கட்டினான். ஐன்-இ-அக்பரியின் கூற்றுப்படி, அவந்திவர்மன் காஷ்மீரின் சாமர் ஆட்சியாளர்.  

## ஆட்சிக் காலம்
அவந்தி வர்மன் கார்கோடப் பேரரசை வீழ்த்தி அதன் சிம்மாசனத்தின் கட்டுப்பாட்டைக் கைப்பற்றிய ஐந்து சகோதரர்களில் ஒருவரான உத்பாலபிதன் என்பவனின் பேரனாவான். உத்பாலனின் அமைச்சர் சூராவால் வளர்க்கப்பட்ட அவந்தி வர்மன் காஷ்மீரின் அரியணையில் ஏறி, உத்பால வம்சத்தை நிறுவி, கார்கோடர்களின் ஆட்சியை முடிவுக்குக் கொண்டுவந்தான். அவந்தி வர்மன் ஒரு பொறியாளரும் கட்டிடக் கலைஞருமான சுய்யா என்பவரை தனது பிரதமராக நியமித்தான். இவனது நாற்பதாண்டு ஆட்சிக்காலத்தில் ஏராளமான உள்நாட்டுப் போர்களை சந்தித்ததால் பொருளாதாரத்தை மீட்டெடுக்க முடியாமல் நாடு மோசமாக பாதிக்கப்பட்டது. ஜுலம் ஆறின் வறட்சி காரணமாக சுய்யா அதன் போக்கை திசை திருப்பினார்.  

## கலையும் கட்டிடக்கலையும்
அவந்தி வர்மன் கலைகளின் புரவலராக இருந்தான். இவனது காலத்தில் "*துவன்யலோகா*" என்ற மிகவும் குறிப்பிடத்தக்க நூலின் ஆசிரியரும் அறிஞருமான அனந்தவர்தனன் என்பவர் இருந்தார். மேலும், இவன், அவந்திபூர் மற்றும் சுய்யாபூர் நகரங்களை நிறுவினான். இதற்கு தனது பிரதமர் சுய்யாவின் பெயரிடப்பட்டது. அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திவர்மனின் ஆட்சி காஷ்மீரில் சமசுகிருத கற்றலின் குறிப்பிடத்தக்க போட்டியைக் கண்டது. பேரழிவு தரும் வெள்ளத்திலிருந்து தனது இராச்சியத்தை காப்பாற்ற விட்டாஸ்டா ஆற்றில் ஒரு அணையைக் கட்டினான்.  

இவனது ஆட்சிக் காலத்தில் எழுதப்பட்ட குறிப்பிடத்தக்க புத்தகங்களில் இரத்னாகரர் என்பவர் எழுதிய "*ஹரவியஜா* " என்ற நூலும், ஆனந்தவர்தனன் என்பவர் எழுதிய "*துவன்யலோகா*" ஆகியவை அடங்கும்.  

## இறப்பு
அவந்திவர்மன் பொ.ச. 883-ல் இறந்தான். இவனது மரணம் இவனது சந்ததியினரிடையே மற்றொரு உள்நாட்டுப் போரைத் தொடர்ந்தது. பொ.ச. 885இல் சங்கரவர்மன் அரியணையை இறுதியாக கைப்பற்றினான் அவன் பொ.ச. 902 வரை காஷ்மீரை ஆட்சி செய்தான்.
# குலாம் முகமது சாதிக்


**குலாம் முகமது சாதிக்** (*Ghulam Mohammed Sadiq*) ஓர் இந்திய அரசியல்வாதியாவார்.1964 ஆம் ஆண்டு முதல் 1965 ஆம் ஆண்டு வரை சம்மு-காசுமீர் மாநிலத்தின் பிரதமராக பணியாற்றினார். பின்னர் இந்த பதவி முதலமைச்சராக மறுபெயரிடப்பட்டது. தொடர்ந்து 1971 ஆம் ஆண்டு இறக்கும் வரை குலாம் முகமது சாதிக் முதல்வராகப் பதவியைத் தொடர்ந்தார்.  

## கல்வி மற்றும் தொழில்
லாகூரில் உள்ள இசுலாமியா கல்லூரி மற்றும் அலிகார் முசுலிம் பல்கலைக்கழகத்தில் படித்து பட்டம் பெற்றார். 1947 ஆம் ஆண்டு முதல் 1953 ஆம் ஆண்டு வரை சேக் அப்துல்லாவின் முதல் அமைச்சரவையில் பணியாற்றினார். 1957 ஆம் ஆண்டு முதல் 1961 ஆம் ஆண்டு வரை தேசிய மாநாட்டுக் கட்சியின் தலைவராக இருந்தார், அதன் பிறகு இந்திய தேசிய காங்கிரசு கட்சியில் சேர்ந்தார்.1964 ஆம் ஆண்டு சம்மு-காசுமீர் மாநிலத்தின் பிரதமராக தேர்ந்தெடுக்கப்பட்டார்.  

1965 ஆம் ஆண்டு சம்மு காசுமீர் மாநிலத்தின் அரசியலமைப்பு திருத்தப்பட்டபோது அப்போதைய காங்கிரசு அரசாங்கம் குலாம் முகமது சாதிக்கை மாநிலத்தின் முதல் முதலமைச்சராகத் தேர்ந்தெடுத்தது. மேலும் பிரதமரின் பதவியும் முதலமைச்சர் பதவியாக மாற்றப்பட்டது.  

1971 ஆம் ஆண்டு டிசம்பர் மாதம் 12 ஆம் நாள் மாரடைப்பு ஏற்பட்டதைத் தொடர்ந்து அலுவலகத்தில் பணியில் இருந்தபோதே சாதிக் காலமானார்.
# அவந்திசுவாமி கோயில்

**அவந்திசுவாமி கோயில்** ( *Avantiswami Temple )* என்பது இந்திய மாநிலமான ஜம்மு-காஷ்மீரில் அவந்திபோராவில் அமைந்துள்ள ஒரு இந்துக் கோவில் கோவிலாகும். இங்கு சிவ பெருமானுக்கும், விஷ்ணுவுக்கும் என தலா இரண்டு கோயில்கள் இருந்தன. பொது ஊழி 9 ஆம் நூற்றாண்டில் ஜீலம் ஆற்றங்கரையில் உத்பால வம்சத்தின் மன்னன் அவந்திவர்மனால் இந்த கோயில்கள் கட்டப்பட்டன. கோயில்கள் பூகம்பங்களால் அழிக்கப்பட்டன. தற்போது இந்த இடத்தை இந்தியத் தொல்லியல் ஆய்வு நிறுவனம் பராமரிக்கிறது.  

## வரலாறு
அழகியலாக கட்டப்பட்ட இக்கோயில் கி.பி 853-855 ஆம் ஆண்டில் காஷ்மீரை ஆண்ட அவந்திவர்மன் என்ற மன்னனால் கட்டப்பட்டது. முதலில் விஸ்வாசரா என்று அழைக்கப்பட்டது. அப்போது தலைநகராக இருந்த பண்டைய நகரம் அவந்திவர்மன் என்ற உத்பால மன்னனால் நிறுவப்பட்டது. அவந்திவர்மன் தனது ஆட்சிக் காலத்தில் இந்த பிராந்தியத்தில் பல பெரிய இந்துக் கோவில்களைக் கட்டியிருந்தான். அவற்றில் இசுலாமியப் படையெடுப்பாளர்களின் காழ்ப்புணர்ச்சி காரணமாக அழிக்கப்பட்டது போக சில மட்டுமே இன்று மீதமுள்ளன. அவனது ஆட்சிக் காலத்தில், இப்பகுதி செழித்திருந்தது. காஷ்மீரின் கோயில்கள் காஷ்மீரில் உள்ள பல பழங்கால கோயில்களிலிருந்தும் இந்தியாவின் பிற இடங்களிலிருந்தும் மிகவும் வித்தியாசமாக இருக்கின்றன.  

## கோயில்கள்
இசுலாமிய படையெடுப்புகளுக்கு முன்னர் காஷ்மீர் சைவ சமயத்துக்கும் மெய்யியலின் மையமாகவும், சமசுகிருதக் கற்றல் மற்றும் இலக்கியத்தின் ஒரு இடமாகவும் இருந்தது. 14ஆம் நூற்றாண்டில் காஷ்மீர் இசுலாமிய ஆட்சியின் கீழ் வந்தது. அதன் ஆரம்பகால கோயில்களில் பெரும்பாலானவை 15ஆம் நூற்றாண்டின் ஆரம்பத்தில் இடிக்கப்பட்டது அல்லது அகற்றப்பட்டன. அவந்திவர்மன், அவந்திபூர் மற்றும் சுய்யாபூர் நகரங்களை நிறுவினான். விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான்.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திசுவாமி அளவு சிறியது, ஆனால் மார்தாண்ட சூரியன் கோயிலுக்கு ஒத்ததாக இருந்தது. இவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.  
## புகைப்படங்கள்
# பெராக்சியிருபாசுபாரிக் அமிலம்


**பெராக்சியிருபாசுபாரிக் அமிலம்** (*Peroxydiphosphoric acid*) (H<sub>4</sub>P<sub>2</sub>O<sub>8</sub>) என்ற மூலக்கூற்று வாய்ப்பாட்டால் விவரிக்கப்படும் பாசுபரசின் ஆக்சியமிலமாகும். இதனுடைய உப்புகள் பெராக்சியிருபாசுபேட்டுகள் எனப்படுகின்றன. அறியப்படும் இரண்டு பெராக்சிபாசுபாரிக் அமிலங்களில் பெராக்சியிருபாசுபாரிக் அமிலம் ஒன்றாகும். பெராக்சியொருபாசுபாரிக் அமிலம் மற்றொன்றாகும்.  
## வரலாறு
பெராக்சிபாசுபாரிக் அமிலங்கள் இரண்டும் முதன்முதலில் 1910 ஆம் ஆண்டில் சூலியசு சுமிட்லின் மற்றும் பால் மாசினி ஆகியோரால் ஒருங்கிணைந்து தயாரிக்கப்பட்டு வகைப்படுத்தப்பட்டன. பைரோபாசுபாரிக் அமிலத்துடன் உயர் செறிவிலுள்ள ஐதரசன் பெராக்சைடை சேர்த்து வினைபுரியச் செய்கையில் பெராக்சியிருபாசுபாரிக் அமிலம் குறைவான அளவிலேயே கிடைத்தது.  
: <chem>H4P2O7 + H2O2 -> H4P2O8 + H2O</chem>  
## தயாரிப்பு
பாசுபாரிக் அமிலத்துடன் புளோரின் சேர்த்து வினைபுரியச் செய்வதன் மூலம் பெராக்சியிருபாசுபாரிக் அமிலம் தயாரிக்கலாம். இவ்வினையில் பெராக்சியொருபாசுபாரிக் அமிலம் உடன் விளைபொருளாக உருவாகிறது.  
: <chem>2H3PO4 + F2 -> H4P2O8 + 2HF</chem>  
இச்சேர்மம் வணிக ரீதியாக கிடைப்பதில்லை. தேவைக்கேற்பவே தயாரிக்கப்பட வேண்டும். பாசுபேட்டு கரைசல்களை மின்னாற்பகுப்பு செய்து பெராக்சியிருபாசுபேட்டுகளைப் பெறலாம்.  
## பண்புகள்
பெராக்சியிருபாசுபாரிக் அமிலம் நான்கு புரோட்டான்கள் வழங்கும் அமிலமாகும். இதன் காடித்தன்மை எண்கள் pKa1 ≈ −0.3, pKa2 ≈ 0.5, pKa3 = 5.2 and pKa4 = 7.6 என அளவிடப்பட்டுள்ளன. நீரிய கரைசல்களுடன் சேர்த்து சூடுபடுத்தும்போது பெராக்சியொருபாசுபாரிக் அமிலம் மற்றும் பாசுபாரிக் அமிலமாக விகிதச்சமமின்றி பிரிகிறது.  
: <chem>H4P2O8 + H2O <=> H3PO5 + H3PO4</chem>
# மெத்திலமோனியம் புரோமைடு


**மெத்திலமோனியம் புரோமைடு** (*Methylammonium bromide*) என்பது CH<sub>3</sub>NH<sub>3</sub>Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடாகும். மெத்திலமீனும் ஐதரசன் புரோமைடும் சேர்ந்து இந்த அமோனியம் உப்பு உருவாகிறது. பெரோவ்சிகைட்டு படிகத்திலான சூரிய செல்களில் பயன்படுத்தப்படுவதே மெத்திலமோனியம் புரோமைடு சேர்மத்தின் முதன்மை பயனாகும்.பெரும்பாலும் மெத்திலமோனியம் புரோமைடுக்குப் பதிலாக பொதுவாக மெத்திலமோனியம் அயோடைடு இப்போதெல்லாம் பயன்படுத்தப்படுகிறது. உறிஞ்சுதல், கடத்துத்திறன் மற்றும் வெளிப்படையான ஆற்றல் இடைவெளி ஆகியவற்றைப் பெறுவதற்காக மெத்திலமோனியம் புரோமைடுடன் சிறிய அளவு மெத்திலமோனியம் அயோடைடும் சேர்க்கப்படுவதுண்டு.
# வெனம்: லெட் தேர் பி கார்னேஜ்



**வெனம்: லெட் தேர் பி கார்னேஜ்** (Venom: Let There Be Carnage) என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படம் மார்வெல் காமிக்ஸில் வரும் 'வெனம்' எனும் கதாப்பாத்திரத்தை அடிப்படையாகக் கொண்டு கொலம்பியா பிக்சர்ஸ் என்ற நிறுவனத்துடன் இணைந்து மார்வெல் மகிழ்கலை மற்றும் டென்சென் பிக்சர்ஸ் போன்ற நிறுவனங்கள் தயாரிக்க சோனி பிக்சர்ஸ் இரிலீசிங் என்ற நிறுவனம் விநியோகம் செய்கிறது.  

இது சோனியின் இசுபைடர் மேன் பிரபஞ்சத்தின் இரண்டாவது படமாகவும், 2018 ஆம் ஆண்டு வெளியான வெனம் என்ற திரைப்படத்தின் தொடர்ச்சியாகவும் உருவாக்கப்பட்டுள்ளது.  

இந்த படம் 'கெல்லி மார்செல்' என்பவர் திரைக்கதையில், ஆண்டி செர்கிஸ் என்பவர் இயக்கத்தில், டோம் ஹார்டி, மிசெல் வில்லியம்சு, நவோமி ஹாரிஸ், ரீட் ஸ்காட், ஸ்டீபன் கிரஹாம் மற்றும் வூடி ஹர்ரெல்சன் போன்ற பலர் நடித்துள்ளார்கள்.  

வெனம்: லெண்ட் தெர் பீ கார்னேஜ் படம் அக்டோபர் 24, 2020 ஆம் ஆண்டு வெளியிட திட்டமிடப்பட்டது ஆனால் கோவிட்-19 பெருந்தொற்று காரணமாக லண்டனில் செப்டம்பர் 14, 2021 அன்று திரையிடப்பட்டது, மேலும் அமெரிக்காவில் அக்டோபர் 1, 2021 அன்று திரையரங்குகளில் வெளியிடப்பட்டது. இந்த படம் வெளியாகி உலகம் முழுவதும் $ 283 மில்லியனுக்கும் அதிகமான வசூல் செய்துள்ளது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# இணைய ஆபாசம்

**ஆபாச இணையம்** அல்லது **இணைய பாலுணர்வுக் கிளர்ச்சியம்** (Internet pornography) என்பது இணையத்தில் வலைத்தளம் மூலம் வெளியாகும் ஆபாச படங்களை குறிக்கும் சொல் ஆகும். இது 1990 களின் பிற்பகுதியில் உலகளாவில் பரவலான பொது அணுகல் இணைய ஆபாசத்தின் வளர்ச்சிக்கு வழிவகுத்தது.  

கடந்த சில தசாப்தங்களாக ஆபாசப் பார்வையில் ஒரு பெரிய முன்னேற்றம் என்று 2015 ஆம் ஆண்டு ஆய்வில் கண்டறியப்பட்டுள்ளது. இது 1970 களில் பிறந்தவர்களுக்கும் 1980 களில் பிறந்தவர்களுக்கும் இடையில் மிகப்பெரிய அதிகரிப்பு ஏற்பட்டுள்ளது. 1980 களில் பிறந்தவர்கள் இளம் வயதிலேயே இணைய அனுபவத்துடன் உலகில் முதன்முதலில் வளர்ந்தவர்கள் என்பதனால் இவர்கள் மத்தியில் இணைய ஆபாச தேடல் அதிகரித்து இருக்கலாம் என கருதப்படுகின்றது.  

2018 ஆம் ஆண்டு நிலவரப்படி 'மைண்ட்ஜீக்' என்ற ஒற்றை நிறுவனம் பல பிரபலமான ஆபாச வலைத்தளங்களை கொண்டுள்ளது, இதில் காணொளி பகிர்வு சேவைகாளான 'ரெட் டியூப்' மற்றும் 'பார்ன்ஹப்' போன்ற வலைத்தளங்கள் அத்துடன் வயதுவந்த திரைப்பட தயாரிப்பாளர்களான 'பிரேசர்ஸ்', 'டிஜிட்டல் பிலேகிரவுண்ட்', 'மென்.காம்', 'ரியாலிட்டி கிங்ஸ்' மற்றும் 'சீன் கோடி' உள்ளிட்டவை அடங்கும்.  

## வரலாறு மற்றும் விநியோக முறைகள்
பாலுணர்வுக் கிளர்ச்சியம் இணையம் வருவதற்கு முன்பு நிகழ்படக்கருவி, காணொளி பதிவு மற்றும் கம்பி வடத் தொலைக்காட்சி போன்றவற்றில் வெளியானது.  

## ஆண் மற்றும் பெண் பார்வையாளர்கள்
2011 நிலவரப்படி நிகழ்நிலையில் ஆபாசத்தைப் பார்ப்பவர்களில் பெரும்பாலோர் ஆண்கள் ஆவார். அவர்கள் பெரும்பாலும் பெண்கள் காதல் நாவல்கள் மற்றும் சிற்றின்ப ரசிகர் புனைகதைகளை விரும்புகிறார்கள். பிரபலமான ஆபாச வலைத்தளங்களுக்கான பார்வையாளர்களில் கால் பகுதியிலிருந்து மூன்றில் ஒரு பங்கை பெண்கள் கொண்டிருந்தனர், ஆனால் தளங்களை செலுத்த சந்தாதாரர்களில் 2% மட்டுமே பெண்கள் இருந்தனர்.  

## சட்ட ரீதியான தகுதி
இணையம் ஒரு சர்வதேச வலைப்பின்னல் ஆகும். மற்றும் ஆபாசத்தை கட்டுப்படுத்தும் சர்வதேச சட்டங்கள் எதுவும் இல்லை, ஒவ்வொரு நாடும் இணைய ஆபாசத்தை வித்தியாசமாக கையாள்கின்றன. பல நாடுகளின் குழந்தைகளை வைத்து ஆபாச படம் தயாரிப்பது மிகப்பெரிய குற்றம் ஆகும்.  

இந்தியாவில் 2014 ஆம் ஆண்டு முதல் பல ஆபாச இணையத் தளங்களை தடை செய்யப்பட்டது. 2015 இல் 857 தளங்கள் தடை செய்யப்பட்டது. அதை தொடர்ந்து இந்திய அரசு ஆபாச இணையதளங்கள் பார்வை இடுவது குற்றமாக அறிவித்தது.
# மேக்ரோபிராக்கியம் பேட்சா


**மேக்ரோபிராக்கியம் பேட்சா** *(Macrobrachium patsa*) என்பது நன்னீர் இறால்களின் ஒரு வகை ஆகும். இது *மேக்ரோபிராக்கியம்* பேரினத்தைச் சேர்ந்தது. இது மடகாஸ்கரில் காணப்படுகிறது. *மே. பேட்சா* முதன்முதலில் 1899இல் விவரிக்கப்பட்டது. இது மடகாசுகரில் உள்ள பாட்சா ஆற்றில் மட்டுமே வாழக்கூடிய அகணிய உயிரியாகும். இதனுடைய சிற்றினப்பெயரானது இதனுடைய வசிப்பிடமான பேட்சா ஆற்றிலிருந்து பெறப்பட்டது. எம். பேட்சா அதிகபட்ச அளவு 72 மிமீ (மொத்த நீளம்) நீளம் வரை வளரக்கூடியது. மடகாஸ்கரில் உள்ள மற்ற மீன்களைப் பிடிக்கும்போது இந்த இறாலும் பிடிக்கப்படுவதாக லூவெல் தெரிவிக்கின்றார்.
# 2016 இம்பால் நிலநடுக்கம்


**நாடுகள் வாரியாக பாதிப்பு**

| நாடு | இறப்பு | காயம் | Ref. |
| --- | --- | --- | --- |
| align= 6 | 200 |  |  |
| align= 5 |  |  |  |

## இவற்றையும் காண்க
- இந்தியப் புவித்தட்டு
- இந்தியாவில் நிலநடுக்கங்கள் பட்டியல்
# இந்தோர் அருங்காட்சியகம்


**இந்தூர் அருங்காட்சியகம்** (*Indore Museum*) இந்தியாவின் மத்தியப் பிரதேச மாநிலத்தில் உள்ள இந்தோரில் அமைந்துள்ள ஓர் அருங்காட்சியகமாகும். இந்தூரில் உள்ள பொது தபால் நிலையத்திற்கு அருகில் இது அமைந்துள்ளது. அருங்காட்சியகத்தில் இரண்டு காட்சியகங்கள் உள்ளன. வரலாற்றுக்கு முந்தைய காலத்திலிருந்து நவீன சகாப்தம் வரையுள்ள அரிய கலைப் பொருள்கள் அருங்காட்சியகத்தில் காட்சிப்படுத்தப்பட்டுள்ளன. புராண சிற்பங்கள், வெவ்வேறு கால நாணயங்கள், பல்வேறு காலங்களின் ஆயுதங்கள் மற்றும் 11 ஆம் நூற்றாண்டுக்கு முந்தைய சிற்பங்கள் அரிய உலர்ந்த தாவரவியல் உயிரினங்கள் அருங்காட்சியகத்தில் காட்சிப்படுத்தப்பட்ட பொருள்களில் சிலவாகும்.  

## வரலாறு
இந்தூர் அருங்காட்சியகம் 1929 ஆம் ஆண்டு அக்டோபர் 1 அன்று நிறுவப்பட்டது. பிரித்தானிய இந்தியா காலத்தில் ஓல்கர் மாநிலம் என்று அழைக்கப்பட்ட இந்தூர் பிராந்தியத்தில் இருந்த தொல்பொருட்களை சேகரித்து வைக்கவே இந்த அருங்காட்சியம் பயன்படுத்தப்பட்டது. மத்திய அருங்காட்சியகம் என்றும் இவ்வருங்காட்சியகம் அழைக்கப்படுகிறது.
# கோன்னி சட்டமன்றத் தொகுதி

**கோன்னி சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுதயில் உள்ள 7 சட்டமன்றத் தொகுதிகளில் இதுவும் ஒன்றாகும்.  

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  

| 1967 | பி. பி. ஆர். எம். பிள்ளை | இபொக | 1967 – 1970 |
| --- | --- | --- | --- |
| 1970 | பி. ஜே. தாமசு | இதேகா | 1970 – 1977 |
| 1977 | 1977 – 1980 |  |  |
| 1980 | வி. எச். சந்திரசேகர் பிள்ளை | இபொக(மா) | 1980 – 1982 |
| 1982 | 1982 – 1987 |  |  |
| 1987 | சித்தூர் சாசங்கன் நாயர் | சுயேச்சை | 1987 – 1991 |
| 1991 | ஏ. பத்மகுமார் | இபொக(மா) | 1991 – 1996 |
| 1996 | அடூர் பிரகாஸ் | இதேகா | 1996 – 2001 |
| 2001 | 2001 – 2006 |  |  |
| 2006 | 2006 – 2011 |  |  |
| 2011 | 2011 – 2016 |  |  |
| 2016 | 2016 - 2019 |  |  |
| 2019* | கே. யு. ஜெனீச் குமார் | இபொக(மா) | 2019 - 2021 |
| 2021 | 2021 - | } |  |
- *இடைத்தேர்தல்

## தேர்தல் முடிவுகள்

### சட்டப் பேரவைத் தேர்தல் 2021
# திருச்சூர் பொது நூலகம்


**திருச்சூர் பொது நூலகம்** (*Thrissur Public Library*) இந்தியாவின் கேரள மாநிலத்திலுள்ள திருச்சூர் நகரத்தில் 1872 ஆம் ஆண்டு உருவாக்கப்பட்டது.  

## வரலாறு
திவான் ஏ சங்கரா ஐயர் 1872 ஆம் ஆண்டு திருச்சூர் பொது நூலகத்தைத் தொடங்கினார். திருச்சூரில் உள்ள புனித மரியாள் கல்லூரியில் நூலகம் முதலில் இயங்கத் தொடங்கியது. பின்னர் இது 1939 ஆம் ஆண்டில் திருச்சூர் நகர அரங்கத்தின் முதல் தளத்திற்கு மாற்றப்பட்டது. 1,200 சதுர அடி பரப்பளவு இடம் நூலகத்தில் உள்ளது. 1996 ஆம் ஆண்டு கணினி மயமாக்கப்பட்டு கேரளாவில் முதல் கணினிமயமாக்கப்பட்ட பொது நூலகம் என்ற சிறப்பை திருச்சூர் பொது நூலகம் பெற்றது.
# ஆர். சிவராமன்

**ஆர். சிவராமன்** (*R. Sivaraman*)(இறப்பு 2007) ஒரு இந்திய அரசியல்வாதி மற்றும் சட்டமன்ற முன்னாள் உறுப்பினர் ஆவார். இவர் 1996ஆம் ஆண்டு நடைபெற்ற தமிழகச் சட்டமன்றத் தேர்தலில் திருப்பத்தூர் (194) சட்டமன்றத் தொகுதியில் திராவிட முன்னேற்றக் கழக (திமுக) வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.  

2001<nowiki/>ல் சிவராமன் மீண்டும் திருப்பத்தூர் தொகுதியில் போட்டியிட்டு அகில இந்திய அண்ணா திராவிட முன்னேற்றக் கழக வேட்பாளர் கே.கே.உமாதேவனிடம் தோற்றுப்போனார்.  

திமுக கட்சித் தலைவர் கருணாநிதியின் மகனான மு. க. அழகிரியின் நெருங்கிய நண்பராக இருந்தார். முன்னாள் அமைச்சரும் கட்சியின் மூத்த நபருமான தா, கிருட்டிணன். கொலை வழக்குத் தொடர்பாக அழகிரி கைது செய்யப்பட்டபோது வன்முறை ஏற்படக்கூடும் என்று காவல்துறையினரால் கைது செய்யப்பட்டு சிலகாலம் பாதுகாப்புக் காவலில் வைக்கப்பட்டார். இதையடுத்து, இவருக்கு நிபந்தனை விதிக்கப்பட்டுப் பிணை வழங்கப்பட்டது.  

2006<nowiki/>ஆம் ஆண்டில் திருப்பத்தூரில் போட்டியிட இவருக்கு வாய்ப்பு வழங்காததால் சிவராமனின் ஆதரவாளர்கள் ஆரம்பத்தில் அதிருப்தி அடைந்தனர். பின்னர் சிவகங்கை தொகுதியில் போட்டியிட வாய்ப்பு வழங்கப்பட்டதால் அவர்கள் சமாதானப்படுத்தப்பட்டனர்.  

2007ஆம் ஆண்டில் கல்குவாரிக்கு சொந்தமான சிவராமன் இதன் தொடர்புடைய வன்முறைச் சம்பவங்கள் நிகழ்ந்தன. இந்தக் குற்றச்சாட்டில் சிவராமன் கைது செய்யப்பட்டார். இது தொடர்பாக இரு குழுக்களுக்கிடையே மோதல் ஏற்பட்டது. சிவராமன் 8 ஜூலை 2007 அன்று 46 வயதில் மருத்துவமனையில் காலமானார். இவருக்கு மனைவி மற்றும் இரண்டு குழந்தைகள் இருந்தனர்.
# அடூர் சட்டமன்றத் தொகுதி

**அடூர் சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுயில் உள்ள 7 மாநில சட்டமன்றத் தொகுதிகளில் ஒன்றாகும்.  

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  

| 1967 | இராமலிங்கம் | இபொக | 1967 – 1970 |
| --- | --- | --- | --- |
| 1970 | தேகமம் பாலகிருஷ்ண பிள்ளை | 1970 – 1977 |  |
| 1977 | தென்னல பாலகிருஷ்ண பிள்ளை | இதேகா | 1977 – 1980 |
| 1980 | சி. பி. கருணாகரன் பிள்ளை | இபொக(மா) | 1980 – 1982 |
| 1982 | தென்னல பாலகிருஷ்ண பிள்ளை | இதேகா | 1982 – 1987 |
| 1987 | ஆர். உன்னிகிருஷ்ணன் பிள்ளை | இபொக(மா) | 1987 – 1991 |
| 1991 | திருவஞ்சூர் ராதாகிருச்சுணன் | இதேகா | 1991 – 1996 |
| 1996 | 1996 – 2001 |  |  |
| 2001 | 2001 – 2006 |  |  |
| 2006 | 2006 – 2011 |  |  |
| 2011 | சித்தயம் கோபகுமார் | இபொக | 2011 – 2016 |
| 2016 | 2016 - 2021 |  |  |
| 2021 | 2021 - | } |  |
- *இடைத்தேர்தல்

## தேர்தல் முடிவுகள்

### சட்டப் பேரவைத் தேர்தல் 2021

### சட்டப் பேரவைத் தேர்தல் 2016
# ரோஷினி (பாடகி)

**ரோஷினி** ஒரு இந்தியப் பின்னணிப் பாடகி ஆவார். இவர் தமிழ்நாட்டைச் சேர்ந்தவர். இவரது தந்தை திருச்சிராப்பள்ளியில் உள்ள புனித சூசையப்பர் கல்லூரியின் தமிழ்ப் பேராசிரியராக இருந்த ஜோசப் கலியபெருமாள் ஆவார். திருச்சிராப்பள்ளி மற்றும் சென்னை வளர்க்கப்பட்ட இவர், தமிழ், தெலுங்கு மற்றும் மலையாள மொழிகளில் பின்னணி பாடுவதில் பிரபலமானவர். விஜய் தொலைக்காட்சியில் தமிழ் ரியாலிட்டி காட்சிகளிலும் சூப்பர் சிங்கரின் ஏழாவது பதிப்பிலும் போட்டியிட்டார். சென்னை ராஜலட்சுமி பொறியியல் கல்லூரியில் கணினி பொறியியலில் பி.இ. பட்டம் பெற்றுள்ளார்.  

## கின்னஸ் சாதனை
ரோஷினி தனது சகோதரி அனிதாவுடன் இணைந்து 37 மணி நேரம் இடைவிடாமல் பாடல்கள் பாடி உலக சாதனையை நிகழ்த்தினார். இந்தச் சாதனை கின்னஸ் உலக சாதனைகளில் இடம் பிடித்தது.  

## பாடல்கள்
| - | "ஹோசனம்" | *வீரா* | தமன் (இசையமைப்பாளர்) | தெலுங்கு |
| --- | --- | --- | --- | --- |
| "போட்டுத்தாக்கு" | *குத்து* | சிறீகாந்து தேவா | தமிழ் |  |
| "அலாவூதின்" | சாணக்கியா | சிறீகாந்து தேவா | தமிழ் |  |
| "நம்ம காட்டுல மழை பெய்யுது" | *பட்டியல் (திரைப்படம்)* | யுவன் சங்கர் ராஜா | தமிழ் |  |
| "என் ஜன்னல் வந்த" | *தீராத விளையாட்டுப் பிள்ளை* | யுவன் சங்கர் ராஜா | தமிழ் |  |
| "அல்வா பொண்ணு" | *ஜாம்பவான்* | பரத்வாஜ் | தமிழ் |  |
| "மயிலே மயிலே" | *ஆழ்வார்* | சிறீகாந்து தேவா | தமிழ் |  |
| "பொள்ளாச்சி பொண்ணு" | *திரு ரங்கா* | சிறீகாந்து தேவா | தமிழ் |  |
| "நீ ரசுத்தாளி | *பரட்டை என்ற அழகு சுந்தரம்* | குருகிரன் | தமிழ் |  |
| "கருப்பான கையால" | *தாமிரபரணி* | யுவன் சங்கர் ராஜா | தமிழ் |  |
| "கடவுள இல்லை கல்லா" | *பெரியார்* | வித்யாசாகர் | தமிழ் |  |
| "ஓ பேபி" | *யாரடி நீ மோகின்* | யுவன் சங்கர் ராஜா | தமிழ் |  |
| "மச்சக்காரன்" | *மச்சக்காரன்* | யுவன் சங்கர் ராஜா | தமிழ் |  |
| "உள்ளார புகுந்து” | *பாணா காத்தாடி* | யுவன் சங்கர் ராஜா | தமிழ் |  |
| "நா யேடனா ஒக்க்" | *குரோலோலி குரொல்லு* | யுவன் சங்கர் ராஜா | தெலுங்கு (மொழியாக்கம்) |  |
| "யுன்னாடி போல பாக்க" | *குரோலோலி குரொல்லு* | யுவன் சங்கர் ராஜா | தெலுங்கு (மொழியாக்கம்) |  |
| "நீ காலல்லோ" | *நமோ வெங்கடேசா* | தேவி ஸ்ரீ பிரசாத் | தெலுங்கு |  |
| "அசாலெமாயிண்டே" | *சதயம்* | சின்னி சரன் | தெலுங்கு |  |
| "நல்லுபனின கண்ணையா" | *பரணி* | யுவன் சங்கர் ராஜா | தெலுங்கு (மொழியாக்கம்) |  |
| "இன்கோக்கா" | *பார்கவா* | சிறீகாந்து தேவா | தெலுங்கு (மொழியாக்கம்) |  |
| "காபூல்" | *நீலோ நல்லு* | பிபி பாலஜி | தெலுங்கு (மொழியாக்கம்) |  |
| "உள்ள உள்ள" | *யுகந்தம்* | தினா (இசையமைப்பாளர்) | தெலுங்கு (மொழியாக்கம்) |  |
| ”உக்கர” | *பிப்ரவர் 14* | தினா (இசையமைப்பாளர்) | தெலுங்கு (மொழியாக்கம்) |  |
| "Padahare" | *அஸ்த்ரம்* | எஸ். ஏ. ராஜ்குமார் | தெலுங்கு |  |
| "யெல்லோ யொல்லோ இல்லை" | *கோரிண்டாக்கு* | எஸ். ஏ. ராஜ்குமார் | தெலுங்கு |  |
| "அழக வஞ்சி கொத்து" | *யுகந்தம்* | தினா (இசையமைப்பாளர்) | தெலுங்கு (மொழியாக்கம்) |  |
| "ஐ நோ யு லவ் மீ" | *ஆயுதப் போராட்டம்* | நந்தன் இராஜ் | தமிழ் |  |
| "ஆகாயம்" | *அருவம்* | தமன் (இசையமைப்பாளர்) | தமிழ் |  |
| "ஏண்டி ராசாத்தி" | *இஸ்பேட் ராஜாவும் இதய ராணிய்ம்* | சி. எஸ். சாம் | தமிழ் |  |
| "மாங்கல்யம்" | ஈஸ்வரன் | தமன் (இசையமைப்பாளர்) | தமிழ் |  |
| "டும் டும்" | *எனிமி* | தமன் (இசையமைப்பாளர்) | தமிழ் |  |
| யானை | ஜி. வி. பிரகாஷ் குமார் | தமிழ் | } |  |
# சவற சட்டமன்றத் தொகுதி

**சவற சட்டமன்றத் தொகுதி** Chavara (State Assembly constituency) கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது. கொல்லம் மாவட்டத்தில் உள்ள 11 சட்டமன்றத் தொகுதிகளில் இதுவும் ஒன்றாகும்.  

## தேர்தல் வரலாறு

திருவாங்கூர்-கொச்சி சட்டமன்ற உறுப்பினர்கள்  
| 1951 | என். சிறிகாந்தன் நாயர் | புரட்சிகர சோசலிசக் கட்சி | 8,181 |  |
| --- | --- | --- | --- | --- |
| 1954 | பேபி ஜான் | புரட்சிகர சோசலிசக் கட்சி | 2,175 | } |

### சட்டமன்ற உறுப்பினர்கள்

## தேர்தல் முடிவுகள்
# துக்ரில்


**துக்ரில்** (முழுப்பெயர்: ருக்ன் அல்-துன்யா வா அல்-தின் அபு தாலிப் முகம்மத் தொக்ருல்-பெக் இபின் மிக்கைல்) என்பவர் செல்யூக் பேரரசை நிறுவியவர் ஆவார். இவர் ஒரு துருக்மேனியர். 1037 முதல் 1063 வரை ஆட்சி செய்தார். பெரிய ஆசிய புல்வெளிகளில் இருந்த துருக்மேனிய போர்வீரர்களை பழங்குடி இனங்களின் ஒரு கூட்டமைப்பாக ஒன்றிணைத்தார். அவர்கள் அனைவரும் செல்யூக் என்ற பெயருடைய ஒரு மூதாதையரை கொண்டிருந்தனர். அவர்களைக் கொண்டு கிழக்கு ஈரானை இவர் கைப்பற்றினார். பாரசீகத்தை வென்று 1055 ஆம் ஆண்டு புயிட்களிடமிருந்து அப்பாசிய தலைநகரமான பகுதாதுவை மீட்டெடுத்த பின்னர் செல்யூக் சுல்தானகத்தை இவர் நிறுவினார். துக்ரில் அப்பாசிய கலீபாக்களை மாநில தலைவர்களாக மாற்றி வெளியேற்றினார். பைசாந்தியப் பேரரசு மற்றும் பதிமிட்களுக்கு எதிரான இராணுவத் தாக்குதல்களில் கலீபகத்தின் ராணுவத்திற்கு தலைமை தாங்கினார். தனது பேரரசின் எல்லைகளை விரிவுபடுத்தவும் இஸ்லாமிய உலகத்தை ஒன்று படுத்தவும் அவர் இவ்வாறு செய்தார்.  

## ஆரம்பகால வாழ்க்கை
,திரான்சாக்சியானா மற்றும் தோகரிஸ்தானின் வரைபடம்.]]  
இவர் தந்தை பெயர் மிக்கைல் பெக் இபின் செல்யூக். தனது தந்தை இறந்த பொழுது துக்ரில் மற்றும் அவரது சகோதரர் சக்ரி ஆகியோர் அவர்களின் தாத்தாவான செல்யூக்கால் வளர்க்கப்பட்டனர். செல்யூக்கிற்கு முசா யக்பு மற்றும் அர்ஸ்லான் இஸ்ரைல் ஆகிய பெயருடைய மற்ற மகன்களும் இருந்தனர். அர்ஸ்லான் இஸ்ரைல், துக்ரில் உடன் பின்னாளில் ஈரானிய பீடபூமிக்கு பயணித்தார். அண். 1016 ஆம் ஆண்டு துக்ரில் அதிகாரத்திற்கு வந்தார்.  

## மரபு
சுல்தான் துக்ரில் சந்தேகமின்றி ஒரு ராணுவ மேதை ஆவார்.  

துக்ரிலின் படையெடுப்புகள் வெல்லப்பட்ட மக்களின் வாழ்வை மட்டும் மாற்றாமல் நாடோடிகளின் வாழ்க்கையையும் மாற்றியது. நாடோடிகள் புதிய அரசை நிறுவும் பணியில் பங்கேற்றனர்.  


## ஆதாரங்கள்
- 
- 
- 
- 
- 
-
# அஜய்கர்

**அஜய்கர்** ( *Ajaigarh* ) அல்லது அஜுகர் என்பது இந்திய மாநிலமான மத்தியப் பிரதேத்தின் பன்னா மாவட்டத்திலுள்ள ஒரு பேரூராட்சியாகும்.  

## வரலாறு

இது**அஜய்கர் சமஸ்தானம்** என்ற பெயரில் பிரித்தானிய இராச்சியத்தின் காலத்தில் இந்தியாவின் சுதேச மாநிலங்களில் ஒன்றாக இருந்தது. இந்த மாநிலம் 1785இல் நிறுவப்பட்டது. அதன் தலைநகரம் அஜய்கரில் இருந்தது. புந்தேல இராசபுத்திர குல மன்னன் சத்திரசாலின் வம்சாவளியைச் சேர்ந்த குன்வர் குமன் சிங் என்பவனால் இந்த மாநிலம் நிறுவப்பட்டது. 1809 ஆம் ஆண்டில், அஜய்கர் மாநிலம் ஆங்கிலேயர்களால் இணைக்கப்பட்டது. பின்னர் அது மத்திய இந்திய மாநிலத்தின் புந்தேல்கண்ட் மாநிலத்தின் ஒரு பகுதியாக மாறியது.  

ஆட்சியாளர்கள் 'சவாய் மகாராஜா 'என்ற பட்டத்தைத் தாங்கினர். மன்னன் அஜய்கர் மலைக் கோட்டையின் அடிவாரத்தில் உள்ள நவ்காங் நகரில் வசித்து வந்தார். இதிலிருந்து அரசு அதன் பெயரைப் பெற்றது. இந்த நகரம் பெருமளவில் மலேரியா பாதிக்கப்பட்டது. மேலும் 1868-69 மற்றும் 1896-97ஆம் ஆண்டுகளில் பஞ்சத்தாலும் கடுமையாக பாதிக்கப்பட்டது.  

## அஜய்கர் கோட்டை
அஜய்கர் கோட்டை இப்பகுதியின் முக்கிய ஈர்ப்புகளில் ஒன்றாகும். இது பன்னா மாவட்டத்தில் விந்திய மலைத்தொடரிலுள்ள ஒரு செங்குத்தான மலையில் 1744 அடி உயரத்தில் அமைந்துள்ளது. இந்த கோட்டை மணற்கற்களால் கட்டப்பட்டதாகக் கூறப்படுகிறது. கோட்டையின் மற்ற சிறப்பம்சங்கள் சந்தேல ஆட்சியாளரானா பர்மார்தி தேவனால் கட்டப்பட்ட இடிபாடுகள் நிறைந்த ஒரு பழைய கோயிலும், கஜுராஹோ கோயில்களைப் போன்ற மூன்று சைனக் கோவில்களும் உள்ளன. இதில் விரிவாக செதுக்கப்பட்டு அலங்கரிக்கப்பட்ட சிற்பங்கள் பல உள்ளன. இதை கஜுராஹோவிலிருந்து எளிதாக அணுக முடியும். இந்த கோட்டை அழகிய விந்திய மலைகளால் சூழப்பட்டுள்ளது. இது கென் ஆற்றின் அழகிய காட்சிகளை வழங்குகிறது. இந்த மாபெரும் கோட்டை அதன் பணக்கார வரலாற்று கடந்த காலத்திற்கும் கட்டடக்கலை அழகிற்கும் பெயர் பெற்றது. இது சந்தேல வம்சத்தைப் பற்றி பேசுகிறது.  

பழைய காலங்களை நினைவுபடுத்தும் வகையில், இந்த கோட்டையின் வடக்கு வாசலுக்கு அருகில் இரண்டு வாயில்கள் (முன்பு ஐந்து இருந்தன), இரண்டு கோயில்கள் , இரண்டு பாறையில் வெட்டப்பட்டக் குளங்கள் ஆகியவை உள்ளன. இந்தக் குளங்களுக்கு கங்கை என்றும் யமுனை என்றும் பெயரிடப்பட்டுள்ளது. சுற்றியுள்ள கிராமங்கள் நோய் மற்றும் பஞ்சத்தால் பாதிக்கப்பட்டபோது இந்த இரண்டு குளங்களையும் மகாராணி கல்யாணி தேவி கட்டினார். இவை வற்றாதவை என்றும் உள்ளூர்வாசிகளால் புனிதமானவை என்றும் கருதப்படுகின்றன.  

## புள்ளிவிவரங்கள்
இதன் பரப்பளவு 771 சதுர மைல் (2,000 கி.மீ. 2), 1901இல் இதன் மக்கள் தொகை 78,236 பேர் என்ற அளவில் இருந்தது. 2001 இந்திய மக்கள் தொகை கணக்கெடுப்பின்படி, அஜய்கரின் மக்கள் எண்ணிக்கை 13,979 என இருந்தது. இதில் 53% ஆண்களும் 47% பெண்களும் ஆவர். நகரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% ஐ விட குறைவாக உள்ளது; 61% ஆண்களும் 39% பெண்களும் கல்வியறிவு பெற்றவர்கள். மக்கள் தொகையில் 16% 6 வயதுக்குட்பட்டவர்கள்.  
## புகைப்படங்கள்
# ஹாஜி கருத்த ராவுத்தர் ஹவுதியா கல்லூரி


**ஹாஜி கருத்த ராவுத்தர் ஹவுதியா கல்லூரி** என்பது தேனி மாவட்டம், உத்தமபாளையம் எனும் ஊரில் அமைந்த ஒரு கலை அறிவியல் கல்லூரியாகும்.  

## விளக்கம்
ஹாஜி கருத்த ராவுத்தர் ஹவுதியா கல்லூரி என்பது உத்தமபாளையத்தைச் சேர்ந்த ஹாஜி கருத்த ராவுத்தர் என்று அழைக்கப்பெற்ற ஹாஜி முகமது மீரான் ராவுத்தர் என்பவரால் 1956 ஆம் ஆண்டு நிறுவப்பட்டது. இக்கல்லூரியானது மதுரை காமராசர் பல்கலைக்கழகத்துடன் இணைவு பெற்ற, அரசு நிதியுதவி பெறும் தன்னாட்சிக் கல்லூரியாகும்.  

இக்கல்லூரியில் தற்போது 17 இளநிலைப் பட்டப்படிப்புகளும், 11 முதுநிலைப் பட்டப்படிப்புகளும், 5 ஆய்வியல் நிறைஞர் பட்டப்படிப்புகளும், 3 முனைவர் பட்டப்படிப்புகளும் பயிற்றுவிக்கப்படுகின்றன. இக்கல்லூரியில் தற்போது சுமார் 2700க்கும் மேற்பட்ட மாணவர்கள் பயின்று வருகின்றனர். இக்கல்லூரியில் கல்விப் பணிகளில் 158 பேராசிரியர்களும், நிருவாகப் பணிகளில் 64 பணியாளர்களும் பணியாற்றி வருகின்றனர். கல்விப் பணிகளிலிருப்பவர்களில் 50 பணியாளர்கள் முனைவர் பட்டம் பெற்றவர்கள் என்பது இங்கு குறிப்பிடத்தக்கது.  

தமிழ்நாட்டின் முதலமைச்சராக இருந்த ஓ. பன்னீர்செல்வம் இக்கல்லூரியில் இளங்கலை வரலாறு பட்டப்படிப்பு படித்தவர் என்பது குறிப்பிடத்தக்கது. , கவிஞர் நா. காமராசன் இக்கல்லூரியில் விரிவுரையாளராகப் பணியாற்றியிருக்கிறார்.
# விய்யூர் உயர் பாதுகாப்பு சிறைச்சாலை

**விய்யூர் உயர் பாதுகாப்புச் சிறைச்சாலை** (*Viyyur High Security Prison*) இந்தியாவின் கேரள மாநிலம், திருச்சூர் நகரிலுள்ள விய்யூரில் அமைந்துள்ளது. இச்சிறை ஓர் உயர் தொழில்நுட்பம் கொண்ட உயர் பாதுகாப்பு சிறையாகும். சிறைச்சாலையின் பாதி வான்வழி தாக்குதலை எதிர்க்கும் வகையில் நிலத்தடியில் அமைந்திருக்கிறது. சிறைச்சாலையில் 600 கைதிகளைச் சிறைவைக்க இயலும். 192 சிறை அலகுகள் சிறையில் உள்ளன. நிர்வாகப் பிரிவுடன் மூன்று மாடி கட்டிடம் ஒன்பது ஏக்கர் வளாகத்தில் அமைந்துள்ளது.  
## வரலாறு
கேரள முதலமைச்சர் உம்மன் சாண்டி 2011 ஆம் ஆண்டு சூன் மாதம் 17 அன்று திருச்சூர் நகரத்தின் விய்யூரில் முதல் உயர் பாதுகாப்பு சிறைக்கான அடிக்கல் நாட்டினார். விய்யூரிலுள்ள மத்திய சிறைக்கு அருகில் 10 ஏக்கர் நிலப்பரப்பில் 20 கோடி ரூபாய் செலவில் சிறையை கட்டுவதற்கு திட்டமிடப்பட்டது. இரண்டு ஆண்டுகளில் கட்டுமானப் பணிகளில் நிறைவடையும் என்றும் எதிர்பார்க்கப்பட்டது. ஆனால் மாநிலத்தின் இந்த முதல் உயர் பாதுகாப்பு சிறைச்சாலை 2019 ஆம் ஆண்டு சூலை மாதம் 03 அன்றுதான் திறக்கப்பட்டது.  

இரண்டு சுற்றுச் சுவர்கள், பார்வையாளர்களுக்கு ஆறு அடுக்கு பாதுகாப்பு சோதனை, சிறைக்குள் ஒவ்வொரு அலகிலும் மூடியசுற்று தொலைக்காட்சி, இரட்டை அடுக்கு புற சுவர், ஐந்து கண்காணிப்பு கோபுரங்கள், சோதனைகளுக்கான உயர்தொழில்நுட்ப காணொலி மாநாட்டு மண்டபம், இரண்டு நீரியல் வாயில்கள், தனிச் சிறைவாசிகளுக்கான ஒற்றை அலகு அறைகள் மற்றும் சிறு அறுவைச் சிகிச்சை வசதி கொண்ட மருத்துவமனை போன்ற வசதிகள் விய்யூர் உயர் பாதுகாப்பு சிறையில் செய்யப்பட்டுள்ளன. ஊழியர்கள் மற்றும் பிறரின் நுழைவு மற்றும் வெளியேற ஒரு கைரேகை பூட்டு முறையும் உள்ளது. மற்ற அலகுகளில் உள்ள கைதிகள் ஒருவருக்கொருவர் பார்க்காத வகையில் அலகுகள் கட்டப்பட்டுள்ளன.  

கையெறி தாக்குதல்களைத் தவிர்ப்பதற்காக சிறைச் சுவரைச் சுற்றி 250 சதுர அடி புல்வெளி உருவாக்கப்பட்டுள்ளது. மேலும் தொழில்நுட்ப பின்னணி கொண்ட பணியாளர்கள் நவீன வசதிகளுடன் நிறுத்தப்படுகிறார்கள்.
# ரோஷினி

**ரோஷ்னி** அல்லது **ரோஷினி** *(Roshni*) என்பது ஒரு பெயராகும். இந்த பெயரில் உள்ள குறிப்பிடத்தக்க நபர்கள் பின்வருமாறு:  

- ரோஷினி, இந்திய நடிகை
- ரோஷினி, இந்தியப் பாடகி
- ரோகிணி, இந்திய செயற்கைக்கோள்
- ரோஷினி கெம்படூ (பிறப்பு 1959), பிரித்தானிய புகைப்படக் கலைஞர், கலைஞர் மற்றும் கல்வியாளர்
- ரோஷினி தினகரன், இலங்கை-அமெரிக்க திரைப்படத் தயாரிப்பாளர்
- ரோஷ்னி சோப்ரா (பிறப்பு 1980), இந்திய நடிகை
- ரோஷ்னி தினகர், இந்திய ஆடை வடிவமைப்பாளரும் திரைப்பட இயக்குநருமான
- ரோஷ்னி காத்ரி (பிறப்பு 1996), நேபாள மாடல், அழகுப் போட்டி மற்றும் நடிகை
- ரோஷ்னி கவுர் சோயின் (பிறப்பு 1986), சிங்கப்பூர் அழகுப் போட்டி
- ரோசிணி மல்கோத்ரா, இந்திய வணிக நிர்வாகி
- ரோஷ்னி ரசுதோகி, இந்திய நடிகை
- ரோஷ்னி வாலியா (பிறப்பு 2001), இந்திய நடிகை

## பிற

- *ரோஷ்னி* (இசைத் தொகுப்பு), பாக்கித்தானிய பாப் பாடகி ஹதிகா கியானியின் 1999 ஆல்பம்
- ரோஷ்னி, 2016 பாகிஸ்தான் நாடக சீரியல்
# மெத்திலமோனியம் குளோரைடு


**மெத்திலமோனியம் குளோரைடு** (*Methylammonium chloride*) CH<sub>3</sub>NH<sub>3</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். மெத்திலமீனும் ஐதரசன் குளோரைடும் சேர்ந்து இந்த அமோனியம் உப்பு உருவாகிறது. பெரோவ்சிகைட்டு படிக சூரிய மின்கலன்களில் ஓர் உட்கூறாக இருப்பதுவே மெத்திலமோனியம் ஆலைடுகளின் முதன்மையான பயனாகும். மெத்திலமோனியம் குளோரைடுக்குப் பதிலாக முழுவதுமாக மெத்திலமோனியம் அயோடைடு அல்லது மெத்திலமோனியம் குளோரைடுடன் சிறிதளவு மெத்திலமோனியம் அயோடைடு சேர்க்கப்பட்டு பெரும்பாலும் இதற்காகப் பயன்படுத்தப்படுகிறது. உறிஞ்சுதல், கடத்துத்திறன் மற்றும் ஆற்றல் இடவெளியை மாற்றியமைக்கும் திறன் ஆகியவற்றை அயோடைடு வழங்குகிறது.
# தமிழ்நாட்டில் உள்ள அரசியல் கட்சிகளின் பட்டியல்


தமிழ்நாட்டில் பல கட்சி அமைப்பு உள்ளது. இந்திய தேர்தல் ஆணையம் தேசிய அளவிலான மற்றும் மாநில அளவிலான அரசியல் கட்சிகளுக்கு புறநிலை அளவுகோல்களின் அடிப்படையில் அங்கீகாரம் அளிக்கிறது. அங்கீகரிக்கப்பட்ட அரசியல் கட்சியானது ஒதுக்கப்பட்ட கட்சி சின்னம், அரசு நடத்தும் தொலைக்காட்சி மற்றும் வானொலியில் இலவச ஒளிபரப்பு நேரம், தேர்தல் தேதிகளை அமைப்பதில் ஆலோசனை, தேர்தல் விதிகள் மற்றும் ஒழுங்குமுறைகளை அமைப்பதில் உள்ளீடு போன்ற சலுகைகளை அனுபவிக்கிறது. உள்ளூர், மாநில அல்லது தேசிய தேர்தல்களில் போட்டியிட விரும்பும் பிற அரசியல் கட்சிகள் இந்திய தேர்தல் ஆணையத்தில் பதிவு செய்ய வேண்டும். மக்களவை அல்லது தமிழ்நாடு சட்டப் பேரவைத் தேர்தலைத் தொடர்ந்து, பதிவு செய்யப்பட்ட கட்சிகள் தொடர்புடைய நிபந்தனைகளை பூர்த்தி செய்தால், அவற்றை அங்கீகரிக்கப்பட்ட மாநிலக் கட்சிகளாக இந்திய தேர்தல் ஆணையம் அங்கீகரிக்கிறது. அங்கீகரிக்கப்பட்ட கட்சி நிலை இந்திய தேர்தல் ஆணையத்தால் அவ்வப்போது மதிப்பாய்வு செய்யப்படுகிறது.  

1 ஜனவரி 2014 முதல் நடைமுறைக்கு வந்த 2016 ஆம் ஆண்டு திருத்தத்திற்கு முன், ஒரு அரசியல் கட்சி, அடுத்த லோக்சபா அல்லது தமிழ்நாடு சட்டமன்றத் தேர்தலில் நிபந்தனைகளை பூர்த்தி செய்யத் தவறினால், அவர்கள் அங்கீகரிக்கப்பட்ட கட்சி என்ற தகுதியை இழந்தனர். 2016 ஆம் ஆண்டில், இந்திய தேர்தல் ஆணையம் ஒவ்வொரு தேர்தலுக்கும் பதிலாக இரண்டு தொடர்ச்சியான தேர்தல்களுக்குப் பிறகு இதுபோன்ற மதிப்பாய்வு நடைபெறும் என்று அறிவித்தது. இதன் விளைவாக, ஒரு அரசியல் கட்சி அடுத்த தேர்தலில் அளவுகோல்களைப் பூர்த்தி செய்யத் தவறினாலும், அதன் அங்கீகரிக்கப்பட்ட கட்சி அந்தஸ்தைத் தக்க வைத்துக் கொள்ள வேண்டும். இருப்பினும், அடுத்த தேர்தலுக்குப் பிறகு வரும் தேர்தலில் அவர்கள் நிபந்தனைகளைப் பூர்த்தி செய்யத் தவறினால், அவர்கள் தங்கள் அந்தஸ்தை இழக்க நேரிடும்.  

## தேசிய கட்சிகள்
| மக்களவை | மாநிலங்களவை | தமிழ்நாடு சட்டப் பேரவை |
| --- | --- | --- |

## மாநில கட்சிகள்
| மக்களவை | மாநிலங்களவை | தமிழ்நாடு சட்டப் பேரவை |
| --- | --- | --- |

## அங்கீகரிக்கப்படாத கட்சிகள்
| மக்களவை | மாநிலங்களவை | தமிழ்நாடு சட்டப் பேரவை |
| --- | --- | --- |
# பவானிபூர்


**பவானிபூர்** (*Bhowanipore* ) என்பது இந்தியாவின் மேற்கு வங்காளத்தின் கொல்கத்தா மாவட்டத்தில் தெற்கு கொல்கத்தாவின் புறநகர் பகுதியாகும்.  

## வரலாறு
இந்தப் பகுதியை பிரித்தானிய கிழக்கிந்திய நிறுவனம் 1717 ஆம் ஆண்டில் முகலாய பேரரசர் பரூக்சியாரிடமிருந்து தங்களின் குடியிருப்பைச் சுற்றியுள்ள 38 கிராமங்களிலிருந்து வாடகையை வசூலிக்கும் உரிமையைப் பெற்றது. இதில் ஊக்லி இப்போது ஹவுரா மாவட்டமாக உள்ளது. மீதமுள்ள 33 கிராமங்கள் கொல்கத்தாவில் சேர்ந்தன. வங்காளத்தின் முதல் தன்னாட்சி கொண்ட வங்காள நவாபான சிராச் உத் தவ்லாவின் வீழ்ச்சிக்குப் பிறகு, இந்த கிராமங்களை 1758இல் மிர் ஜாபரிடமிருந்து கிழக்கிந்திய நிறுவனம் வாங்கி, அவற்றை மறுசீரமைத்தது. இந்த கிராமங்கள் *திஹி பஞ்சன்னாகிராம்* என என்று அழைக்கப்பட்டன. அவற்றில் பவானிபூரும் ஒன்றாகும். இது மராத்தா அகழியின் எல்லைக்கு அப்பாற்பட்ட ஒரு புறநகராக கருதப்பட்டது.  

## குறிப்பிடத்தக்க நபர்கள்

- சுபாஷ் சந்திர போஸ்-பிரித்தானிய இந்தியாவின் முன்னணி சுதந்திர போராளிகளில் ஒருவரான பார்வர்ட் பிளாக் மற்றும் இந்திய தேசிய இராணுவத்தின் நிறுவனர்
- ஹேமந்தா முகர்ஜி-பிரபல பாடகர், இசையமைப்பாளர், இயக்குநர் மற்றும் தயாரிப்பாளர். தனது இளமை பருவத்தில் கன்சாரி பரா அருகே வசித்து வந்தார். மேலும் பவானிபூர் பகுதியின் மித்ரா நிறுவனத்தின் பள்ளியில் பயின்றார்.
- உத்தம் குமார்-நடிகர், இயக்குநர், தயாரிப்பாளர், பாடகர் மற்றும் இசையமைப்பாளருக்கான தேசிய விருது பெற்ற முதல் நபர். பெங்காலி திரைப்படங்களின் மறக்க முடியாத நாயகன்
- அனில் குமார் கெய்ன்-கேம்பிரிச்சுப் பல்கலைக்கழகத்தின் முக்கிய கணிதவியலாளர்,
- சத்யஜித் ராய்-உலகப் புகழ்பெற்ற திரைப்படத் தயாரிப்பாளர், இசையமைப்பாளர், எழுத்தாளர்
- தேசபந்து சித்தரஞ்சன் தாஸ், புகழ்பெற்ற பாரிஸ்டர் மற்றும் சுயாட்சிக் கட்சியின் தலைவர்
- பிரஜேந்திரநாத் தே-பர்த்வானின் ஆணையர்
- தருண் குமார், பல்துறை நடிகர், உத்தம்குமாரின் சகோதரர்
- அசுதோசு முகர்சி-கொல்கத்தா பல்கலைக்கழகத்தின் துணைவேந்தர்
- சியாமா பிரசாத் முகர்ஜி-பாரதீய ஜன சங்கத்தின் நிறுவனர் மற்றும் இந்தியாவின் முதல் மத்திய தொழில் அமைச்சர்
- பிரமேந்திர மித்ரா, ஆசிரியர், கவிஞர்
- சித்தார்த்த சங்கர் ரே-மேற்கு வங்கத்தின் முன்னாள் முதல்வர், பாரிஸ்டர்
- பிஜோன் பட்டாச்சார்யா-பிரபல நாடக கலைஞர், இயக்குநர், பிரபல பெங்காலி நாடக எழுத்தாளர். மேலும், பிரபல சர்வதேச விருது பெற்ற சமூக சேவகரும் எழுத்தாளருமான மகாசுவேதா தேவியின் கணவர்.
- ரஞ்சித் மல்லிக், பெங்காலி திரைப்பட நடிகர்.
- ஹனா கேத்தரின் முல்லென்ஸ் (1826–1861), ஐரோப்பிய மறைப்பணியாளர், கல்வியாளர், மொழிபெயர்ப்பாளர் மற்றும் எழுத்தாளர், ஜீனா பயணங்களுக்கு குறிப்பிடத்தக்கவர்
- அல்போன்ஸ் பிரான்சுவா லாக்ரோயிக்ஸ், மறைப்பணியாளர் மற்றும் மொழிபெயர்ப்பாளர்
- முன்னா மித்ரா, முதல் தர துடுப்பாட்ட வீரர் மற்றும் ஆங்கிலிகன் மதகுரு
# ஆல்வானியா மெடியோலிட்டோராலிசு


***ஆல்வானியா மெடியோலிட்டோராலிசு*** (*Alvania mediolittoralis*) என்பது மிகச்சிறிய வகையான கடல் நத்தை ஆகும். இது வயிற்றுக்காலி கடல் மெல்லுடலி ரைசோயிடே குடும்பத்தினைச் சார்ந்தது.  

## விளக்கம்
இதனுடைய ஓட்டின் நீளம் 2.2 மிமீ க்கும் 3 மி.மீ. இடைப்பட்டது.  

## பரவல்
இந்த இனம் அட்லாண்டிக் பெருங்கடலில் அசோர்சு மற்றும் மதீரா பகுதியில் காணப்படுகிறது.
# இரு பீனைல் ஈதர்


இருபீனைல் ஈதர் சேர்மம் பிற பீனைல் வளையங்கள் போலவே ஐதராக்சிலேற்றம், நைட்ரோயேற்றம், ஆலசனேற்றம், சல்போயேற்றம், அசைலேற்றம் அல்லது பீரிடல் கிராப்ட்சு வினை உள்ளிட்ட பொதுவான வினைகளுக்கு உட்படுகிறது,  

## பயன்கள்
இருபீனைல் ஈதரின் முக்கிய பயன்பாடு இருபீனைலுடன் சேர்ந்து ஓர் எளிதில் உறைகின்ற கலவையாக வெப்ப பரிமாற்ற ஊடகமாகப் பயன்படுத்தப்படுவதேயாகும். திரவ நிலையின் ஒப்பீட்டளவில் பெரிய வெப்பநிலை வரம்பு காணப்படுவதால் வெப்ப பரிமாற்ற ஊடகத்திற்கு இக்கலவை மிகப்பொருத்தமாகப் பயன்படுகிறது. வர்த்தகரீதியாகக் கிடைக்கும் இக்கலவையில் (டௌதர்ம் ஏ) 73.5% இருபீனைல் ஈதரும் 26.5% இருபீனைலும் கலந்துள்ளன.  

பெராரியோ வினையின் வழியாக பீனாக்சாதைன் உற்பத்தி செய்யப்படும் செயல்முறையில் இருபீனைல் ஈதர் தொடக்க வேதிப்பொருளாகப் பயன்படுகிறது. பாலியமைடு மற்றும் பாலியிமைடு சேர்மங்கள் தயாரிப்பில் பீனாக்சாதைன் பயன்படுத்தப்படுகிறது.  

குறைந்த விலை, நிலைப்புத்தன்மை மற்றும் இருபீனைல் ஈதரின் வாசனை காரணமாக சோப்பு வாசனை திரவியங்களில் இது பரவலாக பயன்படுத்தப்படுகிறது. பாலியெசுத்தர்கள் உற்பத்தியிலும் இருபீனைல் ஈதரின் செயலாக்கமும் உதவியாகப் பயன்படுத்தப்படுகிறது. DecaBDE, also known as decabromodiphenyl oxide,இன்னும் பரவலான பயன்பாட்டில் உள்ளது. பத்து புரோமினேற்ற இருபீனைல் ஈதர் டெக்காபுரோமோயிருபீனைல் ஆக்சைடு என்றும் அறியப்பட்டுகிறது. அமெரிக்காவில் ஓர் ஆண்டிற்கு 450,000 கிலோகிராம் அளவுக்கு தயாரிக்கப்பட்டு வருகிறது. சேடெக்சு 102 என்ற வர்த்தகப் பெயரில் விற்பனை செய்யப்பட்டு வரும் இச்சேர்மம் தீச்சுடர் ஒடுக்கியாக சாயங்கள் மற்றும் நெகிழிகள் உற்பத்ட்தியில் பயன்படுத்தப்பட்டு வருகிறது.